મોરબી સ્પંદન ટીમના સભ્યોએ ખૂબ જ ટૂંકા સમયમાં આ કાર્યક્રમનું આયોજન કર્યું હતું. તેઓએ મિત્રો, પડોશીઓ તથા સગા સંબંધીઓ પાસેથી ૩૦૦ જોડી કપડાઓ એકત્ર કર્યા હતા. આ તમામ કપડાને જોડીમાં ગોઠવી હેમાંશી ગરમોરા તથા ડૉ. એકતા નેસડીયાએ પ્લાસ્ટિક બેગમાં પેક કર્યા હતા. કપડા વિતરણના કાર્યક્રમ માટે હેમાંશી ગરમોરા તથા ડૉ. એકતા નેસડીયા દ્વારા સ્થળની પસંદગી કરવામાં આવી હતી. ઘણા બધા વિસ્તારોનું નિરીક્ષણ કર્યા બાદ શહેરના પાડા પુલ નીચેના ઝૂંપડપટ્ટી વિસ્તાર અને શનાળા બાયપાસ પાસેના ઝૂંપડપટ્ટી વિસ્તારમાં કપડા વિતરણ કરવાનૂં નક્કી કરવામાં આવ્યું હતું.